Document ID: /roh_data/filtered/fineweb-2-filterrobots_roh.jsonl.gz/8146

Martina Fehr, la manadra da publicistica tar Somedia a Cuira, daventa nova directura tar la scola da schurnalissem MAZ a Lucerna. La dunna da 45 onns succeda il matg 2020 a Diego Yanez che va en pensiun. Fehr haja blera experientscha sco schurnalista. Plinavant saja ella sa cumprovada en differentas posiziuns tar la gruppa da Somedia, hai num en la communicaziun.
Ella sezza sa legria da sia nova sfida. Furmaziun saja ina chaussa da cor per ella.
Fehr sa legria era da sviluppar vinavant en sia nova funcziun sco directura il MAZ sco adressa per furmaziun da schurnalissem e communicaziun. Sper il mastergn dal schurnalissem stoppia er la digitalisaziun e la convergenza vegnir represchentada en il studi.
RR novitads 11:00